Hindi News

Local

Mp

Indore

MP Shajapur CAA Support Shajapur Rally Today News Updates: Stone pelting In Madhya Pradesh Shajapur

शाजापुर में नागरिकता कानून के समर्थन में निकल रही रैली पर पथराव, भगदड़ के बीच गलियों से बरसे पत्थर

8 महीने पहले



कॉपी लिंक

कुरैशी मोहल्ले में गलियों से रैली पर पथराव किया गया।

आईआईटी परिसर से निकली रैली पर नई सड़क के पास कुरैशी मोहल्ले पर हुआ पथराव

रैली को शहर के 40 संगठनों से समर्थन दिया था, बड़ी संख्या में बल मौके पर तैनात

कलेक्टर और एसपी ने जायजा लिया, सीसीटीवी से उपद्रवियों की तलाश की जा रही

शाजापुर. मध्यप्रदेश के शाजापुर में नागरिकता कानून (सीएए) के समर्थन में निकाली गई एक रैली पर बुधवार को पथराव हो गया। इसके बाद रैली में भगदड़ मच गई। पत्थरबाजी होता देख आसपास के दुकानदार दुकान बंदकर भाग गए। सूचना के बाद बड़ी संख्या में फोर्स पहुंची और स्थिति को नियंत्रित करके रैली को आगे बढ़ाया। पुलिस सीसीटीवी के जरिए पत्थरबाजों को तलाश कर रही है।





जानकारी के मुताबिक, बुधवार दोपहर 1 बजे सीएए के समर्थन में एक रैली का आयोजन किया गया था। इसमें शहर के 40 संगठन शामिल थे। हजारों लोग बिल के समर्थन में हाथों में तिरंगा लिए भारत माता के जयकारे लगाते हुए चल रहे थे। शाजापुर में आईआईटी परिसर से निकली रैली वापस यही पर आकर खत्म होने वाली थी।





एडिशनल एसपी आरएस प्रजापति ने बताया कि रैली के दौरान नई सड़क पर एक गाय सामने आ गई, इससे अफवाह चली कि यहां पत्थरबाजी हो रही है। इसके बाद भीड़ पीछे की ओर भागी। इस पर भूतेश्वर क्षेत्र में तैनात पुलिस ने मामले को संभाला और रैली आगे बढ़ी। इसी दौरान जब रैली कुरैशी मोहल्ले से गुजरी तो यहां पत्थरबाजी शुरू हो गई। पत्थरबाजी किस ओर से हुई इसके लिए सीसीटीवी खंगाले जा रहे हैं।





पुलिस के अनुसार हालात नियंत्रण में हैं और संवेदनशील जगहों पर पुलिस बल की तैनाती कर दी गई है। गौरतलब है कि एक साल पहले भी इसी जगह पर राजपूत समाज के चल समारोह पर पत्थरबाजी की घटना हुई थी, जिसमें उपद्रवियों ने कई वाहनों को आग के हवाले कर दिया था।